****

Foglalkoztatáspolitikáért Felelős Államtitkárság

***A regisztrált és az új regisztrált álláskeresők száma és változása***

***2020. 13. és 14. hete (március 23.- 2020. április 5.) között***

Országosan a regisztrált álláskeresők száma a vizsgált időszakban a 13. heti 297 505 főről   
14. hétre 308 664 főre nőtt, azaz 11 159 fővel növekedett egy hét alatt a létszámuk.   
2020. 13. hetében a regisztrációból kilépők száma 8825 fő, 14. hetében pedig 7392 fő volt. 2020. 13. és 14. hetében a regisztrált álláskeresők egyhetede 25 éven aluli volt (14,0 illetve 13,8%), közel egyötöde 55 éves és idősebb (23,9, illetve 23,5%). Iskolai végzettséget vizsgálva megállapíthatjuk, hogy a 2020. 13. és 14. hetében a regisztrált álláskeresők több mint fele (51,8, illetve 53,0%) középfokú iskolai végzettséggel rendelkezett, s minden 16. álláskereső volt diplomás (mindkét héten egyaránt 6,1%). A regisztrált álláskeresők utolsó munkahelyének gazdasági ágazati vizsgálatát megnehezíti, hogy kétötödük (39,6 és 39,2%) nem tudta megmondani milyen nemzetgazdasági ágban dolgozott mielőtt regisztráltatta magát. Ami azonban megállapítható az az, hogy a szálláshely-szolgáltatás, vendéglátásban, 2020. 13. és 14. hetében az álláskeresők 3,7, illetve 4,3 százaléka dolgozott, addig az újonnan regisztráltak között a vizsgált időszak első hetében (március 23.-29.) 10,2, a második hetében (március 30.- április 5.) 13,3 százalék tartozott ebben a nemzetgazdasági ágba. Különösen magas arányban (az összes új álláskereső negyede) dolgoztak ebben a nemzetgazdasági ágban   
Vas (29,9, illetve 26,2%), Csongrád (24,8, illetve 22,9%) és Zala (17,9, illetve 27,4%) megyében az újonnan regisztrált álláskeresők közül.

**A regisztrált álláskeresők száma nemzetgazdasági ágak szerint (fő)**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2020. 13. hét (március 23-29.)** | | | | | | | | | | **2020. 14. hét (március 30 – április 5.)** | | | | | | | | | |
| **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** | **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** |
| **nemzetgazdasági ág** | | | | | | | | | **nemzetgazdasági ág** | | | | | | | | |
| Ország összesen | **29310** | **45070** | **23418** | **11135** | **1447** | **1466** | **886** | **56995** | **9906** | **117872** | **30055** | **46598** | **25630** | **13421** | **1494** | **1498** | **951** | **58101** | **9955** | **120961** |

**Az új regisztrált álláskeresők száma nemzetgazdasági ágak szerint (fő)**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2020. 13. hét (március 23-29.)** | | | | | | | | | | **2020. 14. hét (március 30 – április 5.)** | | | | | | | | | |
| **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** | **A** | **B-F** | **G-H** | **I** | **J** | **K** | **L** | **M-T** | **U** | **Nincs**  **adat** |
| **nemzetgazdasági ág** | | | | | | | | | **nemzetgazdasági ág** | | | | | | | | |
| Ország összesen | **2 219** | **3 602** | **2 638** | **2 645** | **133** | **108** | **100** | **3 400** | **926** | **10 255** | **1 442** | **2 718** | **2 809** | **2 465** | **85** | **74** | **89** | **2 729** | **405** | **5 751** |

A Mezőgazdaság, erdőgazdálkodás, halászat,

B Bányászat, kőfejtés, C Feldolgozóipar, D Villamosenergia-, gáz-, gőzellátás, légkondicionálás, E Vízellátás; szennyvíz gyűjtése, kezelése, hulladékgazdálkodás, szennyeződésmentesítés, F Építőipar

G Kereskedelem, gépjárműjavítás, H Szállítás, raktározás

I Szálláshely-szolgáltatás, vendéglátás

J Információ, kommunikáció

K Pénzügyi, biztosítási tevékenység

L Ingatlanügyletek,

M Szakmai, tudományos, műszaki tevékenység, N Adminisztratív és szolgáltatást támogató tevékenység, O Közigazgatás, védelem; kötelező társadalombiztosítás, P Oktatás, Q Humán-egészségügyi, szociális ellátás, R Művészet, szórakoztatás, szabad idő, S Egyéb szolgáltatás, T Háztartás munkaadói tevékenysége; termék előállítása, szolgáltatás végzése saját fogyasztásra

U Területen kívüli szervezet